Főigazgatósági tájékoztató
2000/2001. január, 1. szám

szöveges verzió!!!

Letöltve:
www.jgytf.u-szeged.hu/foigtaj

Szegedi Tudományegyetem Juhász Gyula Tanárképző Főiskolai Kar
H-6725 Szeged, Boldogasszony sgt. 6.
Tel: (+36) 62 546-051, Fax: (+36) 62 420-953
Felelős Kiadó: dr. Galambos Gábor
Felelős szerkesztők:
Szolgáné dr. Rózsa Zsuzsanna; dr. Tóth Szergej
Technikai szerkesztő:
Szécsi Zoltánné
Tartalom

I. A főiskolai Kari Tanács ülése	4

II. HATÁROZATOK	4

III. KÖZLEMÉNYEK 
	1. Új évi fogadás	5
	2. Nyílt nap az SZTE JGYTFK-n	5
	3. Kihelyezett Nyílt Napok	5
	4. Referenciafilm: SZTE JGYTFK	5
	5. Egységvezetői Testületi ülés	5
	6. Komi nyelven megjelent könyvek.	5
	7. Országos frankofon színjátszó tanfolyam	6
	8. Tudósklub	6
	9. Munkaszüneti napok körüli munkarend	7
	10. Új tanszéki diáklap	7
	11. Diplomaátadó ünnepség	7
	12.Együttműködési megállapodás a TELIN TV-vel	7
	13. Megemlékezések	7

IV. NEMZETKÖZI KAPCSOLATOK	8

V.	 Ólomüvegdísz közadakozásból 	10

VI. Jogszabályok	10

VII. Összevont kari naptár	10

VIII. Látványterv	12 

I.
A főiskolai Kari Tanács ülése

A Főiskolai Kari Tanács 2001. január 24-én ülést tartott. A napirend a következő volt:
1.	Személyi ügyek
2.	Bejelentések
II.
HATÁROZATOK
A SZEGEDI TUDomÁNYEGYETEM
Juhász Gyula Tanárképző Főiskolai Kar
KARI TANÁCSÁNAK
2001. január 24-én tartott ülésén
hozott HATÁROZATAI
növekvő sorszámozással

1.	A Szegedi Tudományegyetem Juhász Gyula Tanárképző Főiskolai Kar Tanácsa 109/2001. (01. 24.) KT. számú HATÁROZATÁVAL 13 igen, 0 nem, 0 tartózkodás nyílt szavazattal elfogadja a napirendi pontok tárgyalására vonatkozó előterjesztést.

2.	A Szegedi Tudományegyetem Juhász Gyula Tanárképző Főiskolai Kar Tanácsa 110/2001. (01. 24.) KT. számú HATÁROZATÁVAL 10 igen, 0 nem, 3 tartózkodás titkos szavazattal támogatja dr. Benkő Zsuzsanna főiskolai tanárnak egyetemi tanárrá történő kinevezését.

3.	A Szegedi Tudományegyetem Juhász Gyula Tanárképző Főiskolai Kar Tanácsa 111/2001. (01. 24.) KT. számú HATÁROZATÁVAL 11 igen, 1 nem, 1 tartózkodás titkos szavazattal támogatja dr. Budai Dénes  főiskolai tanárnak egyetemi tanárrá történő kinevezését.

4.	A Szegedi Tudományegyetem Juhász Gyula Tanárképző Főiskolai Kar Tanácsa 112/2001. (01. 24.) KT. számú HATÁROZATÁVAL 11 igen, 0 nem, 2 tartózkodás titkos szavazattal támogatja Lászlóné dr. Gálfi Márta főiskolai tanárnak egyetemi tanárrá történő kinevezését.

5.	A Szegedi Tudományegyetem Juhász Gyula Tanárképző Főiskolai Kar Tanácsa 113/2001. (01. 24.) KT. számú HATÁROZATÁVAL 13 igen, 0 nem, 0 tartózkodás titkos szavazattal támogatja dr. Hann Ferenc főiskolai docensnek főiskolai tanárrá történő kinevezését.
6.	A Szegedi Tudományegyetem Juhász Gyula Tanárképző Főiskolai Kar Tanácsa 114/2001. (01. 24.) KT. számú HATÁROZATÁVAL 13 igen, 0 nem, 0 tartózkodás titkos szavazattal támogatja dr. Békési József főiskolai docensnek főiskolai tanárrá történő kinevezését.

7.	A Szegedi Tudományegyetem Juhász Gyula Tanárképző Főiskolai Kar Tanácsa 115/2001. (01. 24.) KT. számú HATÁROZATÁVAL 6 igen, 3 nem, 4 tartózkodás titkos szavazattal támogatja dr. Tóthné dr. Horváth Ágnes főiskolai docensnek főiskolai tanárrá történő kinevezését.

8.	A Szegedi Tudományegyetem Juhász Gyula Tanárképző Főiskolai Kar Tanácsa 116/2001. (01. 24.) KT. számú HATÁROZATÁVAL 11 igen, 0 nem, 2 tartózkodás titkos szavazattal támogatja dr. Rácz Lajos főiskolai docensnek főiskolai tanárrá történő kinevezését.

9.	A Szegedi Tudományegyetem Juhász Gyula Tanárképző Főiskolai Kar Tanács 117/2001. (01. 24.) számú KT. HATÁROZATÁBAN 13 igen, 0 nem, 0 tartózkodás nyílt szavazattal támogatja a rajz alap és második diploma megszerzését célzó levelező képzés költségtérítésének meghatározására vonatkozó javaslatot.

III.
KÖZLEMÉNYEK 
A Közlemények rovatban megjelentek sorrendiségét az időrendiség határozza meg.

1. Új évi fogadás. Dr. Galambos Gábor a Juhász Gyula Tanárképző Főiskolai Kar főigazgatója új évi fogadást adott a főiskolai kar egység- és tanszékvezetői tiszteletére. A Szegedi Tudományegyetem részéről jelenlétükkel tisztelték meg karunkat többek között: Prof. dr. Besenyei Lajos egyetemi tanár, az Állam- és Jogtudományi Kar dékánja, dr. Bicsérdy Gyula főiskolai tanár, a Mezőgazdasági Főiskolai Kar főigazgatója, dr. Falkay György egyetemi tanár, a Gyógyszerésztudományi Kar dékánja, dr. Farkas Beáta egyetemi docens, a Gazdaságtudományi Kar dékánja, dr. Szabó Imre egyetemi docens, a Szegedi Tudományegyetem főtitkára, dr. Visy Csaba egyetemi tanár, az SZTE oktatási rektorhelyettese. 

2. Nyílt nap a JGYTFK-n. A Szegedi Tudományegyetem Juhász Gyula Tanárképző Főiskolai Kar 2001. január 12-én, pénteken, 10 órakor a szegedi Belvárosi Moziban (Deák Ferenc u. 12.) tartotta idei Nyílt Napját. Az általános tájékoztatót dr. Galambos Gábor főigazgató, a felvételi tájékoztatót Mihály Illésné a tanulmányi osztály vezetője tartotta. a közös program után a tanulók, szülők és érdeklődők megtekintették a tanszékeket, ahol további információkat kaphattak. A felvételivel kapcsolatos információkkal szívesen szolgál az SZTE JGYTFK Tanulmányi Osztálya: 6701 Szeged, Boldogasszony sgt. 6. Pf.: 396; telefon: (+36) 62/546-064; fax: (+36) 62/420-953; 
	e-mail: mi@jgytf.u-szeged.hu; http://www.jgytf.u-szeged.hu/inform/felvet.htm

3. Kihelyezett Nyílt Napok. 2001. január 17-január 31-e között az SZTE JGYTFK Kihelyezett Nyílt Napokat tartott régiónk városaiban: lásd 1. sz. táblázatot. A kihelyezett nyílt napokra összesen 33 gimnázium és szakközépiskola diákjai és osztályfőnökei kaptak meghívást. Általános tájékoztatókat tartottak: dr. Benkő Zsuzsanna, dr. Homor Géza és dr. Tóth Szergej főigazgató helyettesek, felvételi tájékoztatókat tartottak: Mihály Illésné a tanulmányi osztály vezetője és Szolgáné dr. Rózsa Zsuzsanna személyügyi és hivatalvezető. A szakokat dr. Bácskai Mihály, dr. Nánai László és dr. Szalay István tanszékvezető urak képviselték. A Kihelyezett Nyílt napok mindegyikén bemutattuk a Szegedi Tudományegyetem Juhász Gyula Tanárképző Főiskolai Kar című referenciafilmet. 

4. Referenciafilm a Juhász Gyula Tanárképző Főiskolai Karról. Elkészült a Szegedi Tudományegyetem Juhász Gyula Tanárképző Főiskolai Kar című referenciafilm SVHS és VHS változata. A főiskolai karunkat bemutató színes film több mint 120 snittben villant fel képeket a főiskola múltjából és jelenéből: az oktatásról, a könyvtárról, a kollégiumi életről, a gyakorló iskolában folyó munkáról, a tudományos diákkör tevékenységéből. A film produkciós vezetője: Cseh Attila, operatőre: Tiszai László, vágója: Fügedi József. A film VHS változatának borítóját tervezte: Szögi Amondó. A film megrendelhető a Kulturális és Rendezvényirodában Cseh Attila irodavezetőnél (62 540-000/6214 v. 06 30 963 75 28).

5. Egységvezetői Testületi ülés. 2001. január 22-én hétfőn az SZTE JGYTFK Egységvezetői Testületi ülést tartott a Főiskola Tanácstermében. Napirendi pontok voltak: 1. Személyi ügy (egyetemi és főiskolai tanári pályázatok véleményezése). Előadó: Szolgáné dr. Rózsa Zsuzsanna személyügyi hivatalvezető 2. Tájékoztató a gazdasági ügyintézés megváltozott rendjéről. Előadó: Nima Rozália gazdasági vezető 3. Bejelentéseket tett: dr. Galambos Gábor főigazgató, dr. Homor Géza főigazgató-helyettes és dr. Tóth Szergej főigazgató-helyettes. Az egységvezetői testületi ülésen dr. Galambos Gábor főigazgató által említett 33/2000 (XII. 26.) OM rendelet szövege, illetve más jogszabályok is a http://www.jgytf.u-szeged.hu/inform/szabaly/szabaly.htm címen találhatók.

6. Komi nyelven megjelent könyvek. Az SZTE JGYTFK Orosz Nyelv és Irodalom Tanszékének lektora: Manova N. D. (CSc) a szerzője, illetve fordítója azoknak a – komi nyelven írt – könyveknek, amelyek a napokban jelentek meg a Komi Köztársaság fővárosában. Az egyik könyv témája a komi nyelv szintaxisa (Кыдзи артмö текст [Hogyan keletkezik a szöveg], Izdatelstvo Komi gosudarstvennogo pedagogičeskogo instituta, Sziktivkar, 2000.). A másik egy mesekönyv: finnugor nyelvrokonaink mostantól anyanyelvükön és oroszul is olvashatják Mátyás királyunkról szóló meséket és legendákat (Сказки и легенды о венгерском короле Матяше – перевод с венгерского на коми-зырянский и русский языки, Коми книжное издательство, Сыктывкар, 2000.). 
JGYTFK Kihelyezett Nyílt Napok 
2001. január 17 és január 31-e között

Dátum	Város	Fogadó Középiskola v. Hivatal	előadók	
2001. január 17. 	Szentes	Horváth Mihály Gimnázium	Ált. tájékoztató: dr. Tóth Szergej
Felv. tájékoztató: Szolgáné dr. Rózsa Zsuzsanna
Tanszékvezetők képviselője: dr. Bácskai Mihály
Kult. és rendezvényiroda: Cseh Attila	
2001. január 17. 	Csongrád	Batsányi János Gimnázium és Szakközépiskola	Ált. tájékoztató: dr. Tóth Szergej
Felv. tájékoztató: Szolgáné dr. Rózsa Zsuzsanna
Tanszékvezetők képviselője: dr. Bácskai Mihály
Kult. és rendezvényiroda: Cseh Attila	
2001. január 19. 	Orosháza	Táncsics Mihály Gimnázium	Ált. tájékoztató: dr. Tóth Szergej
Felv. tájékoztató: Mihály Illésné
Tanszékvezetők képviselője: dr. Bácskai Mihály
Kult. és rendezvényiroda: Cseh Attila	
2001. január 19. 	Makó	József Attila Gimnázium	Ált. tájékoztató: dr. Tóth Szergej
Felv. tájékoztató: dr. Mihály Illésné
Tanszékvezetők képviselője: dr. Bácskai Mihály
Kult. és rendezvényiroda: Cseh Attila	
2001. január 23. 	Békéscsaba	Polgármesteri Hivatal	Ált. tájékoztató: dr. Tóth Szergej
Felv. tájékoztató: Szolgáné dr. Rózsa Zsuzsanna
Tanszékvezetők képviselője: dr. Nánai László
Kult. és rendezvényiroda: Cseh Attila	
2001. január 24. 	Kiskunhalas	Szilárdi Áron Református Gimnázium	Ált. tájékoztató: dr. Homor Géza
Felv. tájékoztató: Mihály Illésné
Tanszékvezetők képviselője: dr. Szalay István
Kult. és rendezvényiroda: Cseh Attila	
2001. január 24. 	Kiskunfélegyháza	Móra Ferenc Gimnázium	Ált. tájékoztató: dr. Homor Géza
Felv. tájékoztató: Mihály Illésné
Tanszékvezetők képviselője: dr. Szalay István
Kult. és rendezvényiroda: Cseh Attila	
2001. január 30. 	Cegléd	Kossuth Lajos Gimnázium	Ált. tájékoztató: dr. Tóth Szergej
Felv. tájékoztató: Szolgáné dr. Rózsa Zsuzsanna
Tanszékvezetők képviselője: dr. Nánai László
Kult. és rendezvényiroda: Cseh Attila	
2001. január 31. 	Kecskemét	Bányai Júlia Gimnázium	Ált. tájékoztató: dr. Benkő Zsuzsanna
Felv. tájékoztató: Mihály Illésné
Tanszékvezetők képviselője: dr. Bácskai Mihály
Kult. és rendezvényiroda: Cseh Attila	

1.sz. táblázat

7. Országos frankofon színjátszó tanfolyam. A Szegedi Tudományegyetem Juhász Gyula Tanárképző Fõiskolai Kar Francia Nyelv és Irodalom Tanszéke a Budapesti Francia Intézettel közösen országos frankofon színjátszó tanfolyamot szervez. 2001. február 5-6-án a tanfolyamon miskolci, pécsi, szentesi és szegedi diákok vesznek részt. Február 7-től 9-ig a főiskolai CHARIVARI frankofon diákszínjátszók számára lesznek foglalkozások. A tanfolyam vezetője Yvan Tételbom, francia színész és költő. A továbbképzés programja: 1. A kifejező megnyilatkozás. 2. A színpadi dikció. 3. beszédtechnikai gyakorlatok (intonáció). A foglalkozások időtartama: de. 10-től du. 17-ig (1 órás szünettel). Munkanyelv: a francia. További információ kapható: SZTE JGYTFK Francia Nyelv és Irodalom Tanszék. Telefon.: (62) 546-045. E-mail: manna@jgytf.u-szeged.hu A tanfolyam ingyenes. Minden érdeklődőt szeretettel vár. dr. Bácskai Mihály főiskolai docens, tanszékvezető és Eric Blin tanár, a színjátszó csoport vezetője. 

8. Tudósklub. 2001. január 26-án dr. Solti Pál a Legfelsőbb Bíróság és az OIT elnöke volt a vendége a Szegedi Akadémiai Bizottság Tudósklubjának. Házigazdája volt dr. Galambos Gábor, karunk főigazgatója, a Tudósklub titkára. A Csongrád Megyei Jogász Egylettel közösen szervezett rendezvényen dr. Solti Pál Az igazságszolgáltatás az új évezred küszöbén címmel tartott előadást.

9. Munkaszüneti napok körüli munkarend. A 43/2000. (XII. 18.) GM. rendelet szabályozza a 2001. évi munkaszüneti napok körüli munkarendet. Ennek alapján – a naptár szerinti munkarendtől való eltéréssel járó – munkarend a következő: március 10. szombat munkanap, március 16. péntek pihenőnap, április 28. szombat munkanap, április 30. hétfő pihenőnap, október 20. szombat munkanap, október 22. hétfő pihenőnap, október 27. szombat munkanap, november 2. péntek pihenőnap, december 22. szombat munkanap, december 24. hétfő pihenőnap, december 29. szombat munkanap, december 31. hétfő pihenőnap. A változás nem érinti a megszakítás nélkül üzemelő és rendeltetése folytán a munkaszüneti napon is működő munkáltatónál, illetve az ilyen jellegű munkakörben dolgozók munkarendjét.

10. Új tanszéki diáklap. Megjelent a JGYTFK Francia Nyelv és IrodalomTanszékének diákújságja, a PAPRIKA. Az újságot a főiskolai tanszék diákjai és oktatói írják. A lap negyedévenként jelenik meg. Főszerkesztő: Eric Blin. Felelős Kiadó: dr. Bácskai Mihály. Állandó rovatok: Sur le grill: interjú egy franciául beszélő személlyel; Veni Vidi Scripti: Magyarországon élő franciák szórakoztató élményei; Le coin des créateurs: Versbe öntött szavak; Souvenirs: Szavak, melyek emlékeket osztanak meg velünk; képek, melyek ismeretlen tájakat villantanak fel előttünk; Fa Si La chanter: Ismerkedés egy franciául beszélő énekessel; Actualité : A fiatal újságírók által kiválasztott kisebb-nagyobb időszerű események; Cahier central: Fedezzük fel Franciaország tájait!. További információ: JGYTFK Francia Nyelv és IrodalomTanszék, PAPRIKA, Szeged 6725 Hattyas sor 10. e-mail: paprika@jgytf.u-szeged.hu

11. Diplomaátadó ünnepség. Az SZTE JGYTFK 2001. január 27-én tartotta diplomaátadó ünnepségét a szegedi Belvárosi Moziban. Közel kettőszázan vehették át angol, egészségtan, ének-zene, fizika, földrajz, könyvtár, környezetvédelem, magyar, matematika, művelődésszervező, német, pedagógia, rajz, rekreáció, számítástechnika, szlovák, technika, testnevelés vagy történelem szakos nappali, illetőleg levelező tagozatos diplomáját. A diplomaátadó ünnepség elnöksége: dr. Tóth Szergej főigazgató-helyettes, dr. Gácser József ny. tanszékvezető főiskolai tanár, Mihály Illésné a tanulmányi osztály vezetője. Az ünnepség szervezője: Cseh Attila a Kulturális és rendezvényiroda vezetője.

12. Együttműködési megállapodás a TELIN TV-vel. Együttműködési megállapodás kötött a TELIN TV és az SZTE JGYTFK Közművelődési Tanszéke. Az együttműködés célja az SZTE JGYTFK életéről szóló televíziós műsorok készítése, melyeket a Kar hallgatói készítenek a szerződő felek közös produkciójában a főiskola és a Telin TV technikai eszközeivel. Ezek a műsorok sugárzásra kerülnek a Telin TV Szegeden és Hódmezővásárhelyen látható 60000 lakásszámú kábeltelevíziós csatornáján. Az adássorozat jó szolgálatot tesz egyfelől a hallgatók gyakorlati ismereteinek kialakításában, másfelől az SZTE JGYTFK életének nyilvánossá tételében, illetve a JGYTFK belső archívumának gyarapításában. A műsorok jelentős főiskolai személyiségeket mutatnak be, ill. jelentősebb kari és tanszéki rendezvényeket dolgoznak fel. A műsorkészítésben közreműködő hallgatók szakmai gyakorlata alapján létrejövő műsorrend a JGYTFK oktatási ciklusához igazodik. A szerződő felek közösen keresik a televíziós együttműködés további formáit, együtt vesznek részt pályázatokon, amelyek segítségével bővíteni tudják a hallgatói műsorok készítésére rendelkezésre álló anyagi és technikai forrásokat.

13. Megemlékezések kollégáinkról. Az SZTE JGYTFK Központi Könyvtár Honlapján a könyvtár munkatársai által összeállított megemlékezéseket olvashatunk a közelmúltban elhunyt kollégáinkról: dr. Bereczki Sándor főiskolai tanárólr, dr. Csizmazia György főiskolai docensről és dr. Zánthó Róbert tanszékvezető főiskolai docensről. Az Im memoriam internetes címe: http://www.lib.jgytf.u-szeged.hu/new/

IV. 
NEMZETKÖZI KAPCSOLATOK

KÖRMENDY MARIANNA főiskolai adjunktus 2000. 12. 07. és 10. között Bad Ischl-ben, az Osztrák Franciatanárok Egyesülete és az Európa Tanács által szervezett konferencián vett részt. A kerekasztal megbeszéléseken napirendre került témakörök: a nyelvtanulók nyelvválasztásának motivációi; a nyelvtanítás módszerei és hatékonysága közötti összefüggések; Európa a nyelvtudás szempontjából: hány nyelvet és melyeket fogják használni a jövőben? A kerekasztal egyik résztvevőjeként a nyelvtanítás mai magyarországi állapotáról számolt be. Utazása költségeit a fogadó biztosította.

DR. KOPASZ FILOMÉLA főiskolai adjunktus a közvetlen kapcsolatok keretében 2000. 11. 27-től 30-ig Nyitrán, a Konstantin Egyetemen szakmai tanulmányúton vett részt. A Germanisztika tanszéken vendégelőadást tartott német irodalomtörténetből. Előadásának címe: “Heldensage in der germanisch-deutschen Heldendichtung”. Utazása költségeit az SZTE JGYTFK 082. sz. keret biztosította. 

BURJÁN MONIKA főiskolai tanársegéd 2000. 11. 24. és 30. között Amiensben, az Université Jules Verne de Picardie intézményben ERASMUS oktatóként vendégoktatói tevékenységet végzett. Az egyetem Francia nyelvi és irodalmi Tanszékén előadásokat tartott “Fordításelméleti gondolkodás története Franciaországban és Magyarországon a XIX. században”, valamint “A francia naturalista regény fogadtatása Magyarországon” című témakörökből (4-4 óra). Megbeszéléseket folytatott a tanszék oktatóival az ottani struktúráról, a képzés programjáról, a tanárképzés helyzetéről és jövőjéről. A francia kollégák óráit látogatta. A SOCRATES program keretében megvitatták az együttműködési lehetőségeket. Utazása költségeit a SOCRATES/ERASMUS program TS kerete és az SZTE JGYTFK 082. sz. kerete biztosította.

NAGYNÉ DR. SZABÓ KLÁRA tanszékvezető főiskolai docens 2000. 11. 17-től 19-ig Berlinben vett részt projekt-megbeszélésen. A Freie Universität Berlin koordinálásában hároméves, a nyelvoktatás különböző aspektusait felölelő SOCRATES / ERASMUS hálózati projekt 2000. szeptemberében indult. A projekt célja a nyelvoktatás különböző szempontú felmérése és elemzése Európa különböző országaiban, illetve a felmérés eredményeinek alapján stratégiák kidolgozása az euro-konform fejlesztés érdekében. A kialakult három munkacsoport feladata a helyzetfelmérés és a stratégiák kidolgozása volt a tantervfejlesztés, az innovatív oktatási formák és módszerek, illetve a minőségbiztosítás területén. A résztvevők megvitatták az elkészítendő jelentés szempontrendszerét és kidolgozták a projekt keretében elvégzendő konkrét feladatok ütemezését is. Megállapodtak abban, hogy a következő megbeszélésre 2001. áprilisában, Portugáliában kerül sor. Az utazás költségeit a SOCRATES program biztosította.

DR. BENKŐ ZSUZSANNA főigazgató-helyettes és DR. FORGÁCSNÉ DR. DRAHOTA ERZSÉBET tanszékvezető főiskolai tanár 2000. november 23-tól 25-ig a nagyváradi Partiumi Keresztény Egyetem vendége volt. Az egyetem fennállásának 10. évfordulója alkalmából megrendezett jubileumi ünnepségen vettek részt. Dr. Forgácsné dr. Drahota Erzsébet előadásának címe: “Wie wird der Verbraucher weich gekocht? – Verbale und nonverbale Strategien deutscher Printwerbung”. A megbeszéléseken a közvetlen kapcsolatok keretében folyó együttműködési lehetőségeket is megvitatták. Utazásuk költségeit az SZTE JGYTFK 082. sz keret biztosította.

ORDASI PÉTER karnagy, főiskolai docens 2000. december 7-e és 10-e között részt vett az első varsói európai ifjúsági kórustalálkozón. A békéscsabai Bartók Béla Zeneművészeti Szakközépiskola leánykarát a varsói Nemzeti Nagyopera ifjúsági együttese, az Alla Polacca kórus hívta meg. A találkozóra hét európai ország nyolc kórusa kapott meghívást az eddigi szakmai tevékenység dokumentációja és az egy évnél nem régebbi hangfelvételek alapján. A találkozó kettős célkitűzése a millenniumi év ünnepi lezárása és az új évezred köszöntése az egységesülő Európa ifjú polgárainak közös muzsikálásával, a karácsonyi üzenet jegyében. A négynapos program közös hangversennyel kezdődött és zárult, közben pedig minden kórustól egy kb. egyórás nemzeti műsor előadását kérték önálló hangverseny keretében. A résztvevők közötti személyes, baráti kapcsolat kialakítását szolgálta, hogy a külföldi együttesek tagjait varsói kórustagok családja látta vendégül. A fesztivált záró karácsonyi gálahangversenyt a varsói Nemzeti Nagyopera kétezer fős termét zsúfolásig megtöltő közönség előtt, a mintegy másfél órás műsort a lengyel TV élő, egyenes adásban közvetítette. Az utazás költségeit a fogadó biztosította.

DR. PÁL ÁGNES tanszékvezető főiskolai tanár 2000. 12. 6-tól 10-ig a közvetlen kapcsolatok keretében Nyitrán, a Konstantin Egyetem Földrajz Tanszékén tartózkodott. Utazása célja a tanszék oktató- és kutatómunkájának megismerésén kívül a munkakapcsolatok mélyítése, és a jövőben egy közös CEEPUS pályázat beadási munkatervének elkészítése. Látogatása során eljutott a Település- és Területfejlesztési Hivatalba, ahol a Vág-Duna-Ipoly Eurórégió együttműködési feladatait, eredményeit ismerhette meg. Vendéglátói elkísérték az egyetem Magyar Tanszékére is, ahol az oktatók örömmel számoltak be az utóbbi évek kedvező változásairól munkájukban. A Földrajz Tanszéken “Magyarország régióinak gazdasági jellemzői” címmel előadást tartott. Utazása költségeit az SZTE JGYTFK 082. sz. erete biztosította.
DR. BENKŐ ZSUZSANNA főigazgató-helyettes 2000. 12. 12-től 17-ig az EUPHA (Európai Népegészség-tudományi) Kongresszuson vett részt Párizsban, ahol a Health Promotion szekcióban közreműködött. Utazása költségeit a Soros Alapítvány és a tanszéki 618. sz. Mentálhigiéné keret biztosította.

ARANYI SÁNDOR tanszékvezető főiskolai docens és LÁZÁR PÁL főiskolai docens 2000. 09. 29-től 10. 25-ig Argentínában egy nemzetközi művésztelepen végzett alkotómunkát. San Jose de la Esquina (Provincz Santa Fe) nevű kis városban laktak és dolgoztak. 2000. október 10-én egy kiállítás nyílt Rosario-ban, amely a második legnagyobb város Argentínában, az ottani egyetem aulájában, melyet az egyetem rektora nyitott meg. Ezen részben az itthonról vitt, részben az ott készült képeket állították ki. Zárásként San Jose-ban a helyi színházban rendeztek búcsú kiállítást. Az ott tartózkodásuk alatt több kiránduláson vettek részt. Voltak Rosario-ban, egy alkalommal egy tanyán egy jellegzetes helyi partin vettek részt, ahol a jómódúak vidéki életével ismerkedhettek meg. A legemlékezetesebb útjuk San Jose-tól 1600 km-re fekvő Iguazuba, Brazília, Argentína, Paraguay határán lévő vízeséshez vezetett. Ez a közel 3 km hosszú, 72 m szint magasságú vízesés a legnagyobb és sokak szerint a legszebb a világon. Az ott készített munkákból 2001. januárjában Észak-Németországban, és a nyáron Darmstadtban nyílik kiállítás. A repülőjegyet Frankfurttól Buenos Aires-ig és vissza, valamint a szállást és az étkezést német szponzorok biztosították.

A IV. fejezet anyagát összeállította: dr. Györke Zolttánné főelőadó

V.
Ólomüvegdísz közadakozásból

Elindult egy kezdeményezés a Juhász Gyula Tanárképző Főiskola múltjának és jelenének művészi megörökítésére. Főiskolánk belső udvarát, illetve a fő lépcsőházat díszítő színes ólomüvegablakokat Kovács Keve művész úr és diákjai készítenék el mindenfajta javadalmazás nélkül. 
A művészi kivitelezésnek komoly anyagi vonzata is van. Mivel ez a történeti megörökítés Főiskolánk jövőjét is érinti, egyben remek alkalmat is ad arra, hogy intézményünk iránti áldozatkészségünket megmutassuk. Ha egy ilyen kezdeményezés sikerre jut, akkor az hosszú távon alapozhatja meg a kar jövőjét abból a szempontból, hogy mindenki látni fogja: ennek a közösségnek nem csak elvárásai vannak, hanem képes tenni azért, hogy a környezete szebb és jobb legyen. 
Sajnos a jelenlegi helyzetben a kar nem rendelkezik olyan pénzügyi tartalékokkal, amely a fenti tervet megvalósíthatóvá tenné. Ezért kérjük a kar minden dolgozóját és hallgatóját, hogy a nemes cél érdekében – anyagi helyzetének függvényében – járuljon hozzá tervünk kivitelezéséhez.
Az egyetemi integráció lehetőséget teremt többek között arra is, hogy a Juhász Gyula Tanárképző Főiskola eddigi gazdag történetét és jövőjét kellő hangsúllyal illesszük a Szegedi Tudományegyetem most írandó históriájába. Ezért számítunk arra, hogy támogatóink között ott lesznek az egyetem diákjai, oktatói és dolgozói is.
Ön is legyen segítségünkre a hírverés és a tájékoztatás területén! 
Az ólomüvegablak elkészülte után megjelentetünk egy kiadványt, melyben a tervek, a munkálatok fotói, az alkotás folyamata és persze maga a végeredmény: az ólomüvegablakok fényképei kapnak helyet. Ebben a kiadványban fogjuk megjelentetni az adományozók névsorát is.
Részlet az SZTE  JGYTFK főigazgatója által írt levélből
A adományozás módjai:
1. Átutalással:	Számlaszám: 57400217-11055994
	Szőreg és Vidéke Takarékszövetkezet
	6720 Szeged, Vár utca 1.
2. Postai csekkel: 
	A címzett: FŐISKOLÁSOK A SZEGEDI UNIVERSITASBAN ALAPÍTVÁNY, POSTÁN MARADÓ 	6701 Szeged I. Közlemény: ABLAK

VI. 
Jogszabályok

1.	33/2000. (XII. 26.) OM rendelet a közalkalmazottak jogállásáról szóló 1992. évi XXXIII. törvény felsőoktatásban való végrehajtásáról
2.	200/2000. (XI. 29.) Korm. rendelet a felsőoktatási tanulmányi pontrendszer (kreditrendszer) bevezetéséről és az intézményi kreditrendszerek egységes nyilvántartásáról
3.	269/2000. (XII. 26.) Korm. rendelet a felsőoktatási intézmények felvételi eljárásainak általános szabályairól

VII.
összevont kari naptár

2000/2001. tanév II. félév
a tanév rendje 

Február 1. (csütörtök)	Beiratkozás (az utolsó évesek kivételével)
Február 1-14.	Tantágyfelvételi időszak
Február 1-május 11.	Szorgalmi időszak (az utolsó évesek kivételével)
Február 5-február 23.	Az utolsó éves hallgatók külső tanítási gyakorlata
Február 7.	A vizsgaidőszakon kívül engedélyezett vizsgák utolsó napja
Február 26.	Beiratkozás (utolsó évesek)
Február 26-május 4.	Szorgalmi időszak (utolsó évesek)
Március 5.	A tanszéki engedélyes tantárgyfelvétel utolsó napja
Március 31. 	Szakdolgozatok beadási határideje
Március 31.	“Kiváló tanárjelölt”, “Jó tanuló, jó sportoló” pályázatok beadási határideje
Április 2-6.	A III. éves kétszakos és a II. éves nyelvtanár szakos hallgatók egyéni tantárgypedagógiai gyakorlata (a hallgató egyénileg szervezi, a megfigyelési szempontokat a szaktanszéki módszertanosok adják)
Április 9-16.	Oktatási szünet
Április 11-12.	Alkalmassági vizsga a tanító szakra jelentkezőknek
Április 12.	A levelező tagozatos hallgatók általános tárgyi konzultációi
Május 5.	Ballagás
Május 7 - 25.	Vizsgaidőszak (utolsó évesek)
Május 14-június 22.	Vizsgaidőszak (az utolsó évesek kivételével)
Május 21-22-23.	Közös írásbeli érettségi-felvételi vizsgák
Június 5-15.	Záróvizsgák
Június 23.	Diplomaátadó ünnepség
Június 23, 25-26.	Egységes és saját írásbeli felvételi vizsgák
Június 25.	Köztársasági Ösztöndíj pályázatok beadási határideje
Június 25-július 4.	Szóbeli felvételi vizsgák (a régebben érettségizettek számára június 25. előtt is, az írásbeli vizsgát követően)
Július 12. (tervezett időpont) 	A Felvételi Bizottság ülése
Augusztus 27-31.	Vizsgaidőszakon kívül engedélyezett vizsgák
Szeptember 8. (szombat)	Beiratkozás (I. évfolyam)
Szeptember 9. (vasárnap)	Kari tanévnyitó
Szeptember 10.	Beiratkozás (II-IV. évfolyam)
	A 2001/2002. tanév első tanítási napja

Rendezvények

Március 5-10.	Konferencia az Árpád-ház kihalása 700. évfordulóján a Történettudományi Tanszék szervezésében
Március 19.	Tanszéki hangverseny keretében emlékezés Bartók Béla születésének 120. évfordulójáról az Ének-Zene tanszék szervezésében
Április 9-10-11.	OTDK Humán Szekció
Április 9-10-11.	Tanárképző Főiskolák Matemetika Számítástechnika Versenye a Matematika Tanszék szervezésében
Április 18.	Felovasóülés a Szegedi Akadémiai Bizottságon a Neveléstudományi Tanszék szervezésében
Április 17, 18, 19.	Juhász Gyula Napok
	Kari szavalóverseny a Magyar Irodalom Tanszék szervezésében
Április 28.	Kardos Pál Női Kar névfelvételének 10. évfordulója alkalmából emlékezés, ünnepi hangverseny a Dugonics téri Aulában 18 órakor. Ének-Zene tanszék szervezésében

Határidők

Március 1.	Javaslat külső záróvizsga elnökökre
Március 10.	Szakvezetői igények benyújtása
Március 31.	Levelező tagozatos költségtérítések összegének megállapítása
Április 30.	Javaslat határozott időre szóló kinevezés megismétlésére (főiskolai adjunktus, főiskolai tanársegéd)
Április 30.	Alkotószabadság iránti igény benyújtása a 2001/2002. tanévre
Május 29.	Javaslat előléptetésre a 2002/2003. tanévre (egyetemi tanár, főiskolai tanár, főiskolai docens, főiskolai adjunktus)
Június 1.	Kari naptári adatok beküldése a 2001/2002. tanévre
Szeptember 1.	Óraadói igények benyújtása a 2001/2002. tanévre 

VIII. 
Látványterv

Közadakozásból Ólomüvegablak 
az SZTE Juhász Gyula 
Tanárképző Főiskolai Karon

Tervezte: Kovács Keve
a tanszéki oktatókat.